Diari Oficial de la Generalitat Valenciana


Sumari del DOGV 7022, del 13-05-2013 (2013/4684)

RESOLUCIÓ de 9 d'abril de 2013, del director general de Treball, Cooperativisme i Economia Social, per la qual es convoquen per a l'exercici 2013 les ajudes prèvies a la jubilació de treballadors i treballadores residents a la Comunitat Valenciana, regulades per l'Orde de 27 d'octubre de 2009, i es publica la dotació econòmica que les finança.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7022

Data del DOGV
:   13-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4684


Data del document
:   09-05-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 9 d'abril de 2013, del director general de Treball, Cooperativisme i Economia Social, per la qual es convoquen per a l'exercici 2013 les ajudes prèvies a la jubilació de treballadors i treballadores residents a la Comunitat Valenciana, regulades per l'Orde de 27 d'octubre de 2009, i es publica la dotació econòmica que les finança. [2013/4684]  
L'Orde de 27 d'octubre de 2009, de la Conselleria d'Economia, Hisenda i Ocupació, establix les bases que regulen les ajudes prèvies a la jubilació de treballadors i treballadores residents a la Comunitat Valenciana (DOCV 6135, 02.11.2009).  
En virtut de la delegació conferida en el punt primer de la base díhuit de l'esmentada orde, és procedent convocar les ajudes per a l'exercici 2013 i publicar la dotació econòmica que les finança, per a la qual cosa   
  
DECRETE  
  
Primer. Convocatòria  
Es convoquen per a l'exercici de 2013 les ajudes prèvies a la jubilació de treballadors i treballadores residents a la Comunitat Valenciana, regulades en l'Orde de 27 d'octubre de 2009, de la Conselleria d'Economia, Hisenda i Ocupació.  
  
Segon. Termini de presentació de sol·licituds  
El termini de presentació de sol·licituds finalitzarà el dia 30 de setembre de 2013.  
  
Tercer. Dotació econòmica  
1. Les subvencions concedides a l'empara dels títols II i III de l'Orde de 27 d'octubre de 2009 que regulen les ajudes, d'acord amb esta convocatòria, seran sufragades a càrrec del capítol IV del programa pressupostari 315.10, Condicions de Treball, Cooperativisme i Economia Social, línia de subvenció T0211.000, per al present exercici, per un import global màxim de 327.150,63 euros, procedents de fons propis no condicionats de la Generalitat.  
2. La dotació pressupostària per a les ajudes arreplegades en el títol I de l'Orde de 27 d'octubre de 2009 assenyalada, el finançament de les quals correspon al Ministeri d'Ocupació i Seguretat Social, es farà publica una vegada es realitze la distribució territorial per a la gestió per les comunitats autònomes amb competències assumides, subvencions de l'àmbit laboral finançades amb càrrec als Pressupostos Generals de l'Estat, per al present exercici.  
  
Quart. Justificació de les ajudes  
El termini d'acreditació de l'acció subvencionada i la consegüent justificació del gasto es determinarà en les resolucions de concessió de les ajudes.  
  
Quint. Compatibilitat de les ajudes.  
Al tractar-se d'ajudes destinades a prejubilacions de persones físiques -treballadors afectats per expedients de regulació d'ocupació- que no exercixen activitats econòmiques ni professionals, no complixen amb el requisit de l'avantatge econòmic ni amb el falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 107 del Tractat de Funcionament de la Unió Europea, no sent per tant obligatòria la notificació d'estes a la Comissió Europea.  
  
Esta resolució posa fi a la via administrativa i contra ella podrà interposar-se recurs contenciós administratiu davant de la Sala del Contenciós Administratiu del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, d'acord amb el que disposa l'art. 46 de la Llei 29/1998, reguladora de la jurisdicció contenciosa administrativa, sense perjuí de la interposició de recurs potestatiu de reposició en el termini d'un mes des de l'endemà de la seua publicació, segons els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o qualsevol altre recurs que s'estime pertinent.   
  
València, 9 d'abril de 2013.- El director general de Treball, Cooperativisme i Economia Social: Rafael Miró Pascual.